**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu anotācijas kopsavilkums nav aizpildāms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) izstrādāts saskaņā ar Latvijas Republikas Satversmi, likuma "Par pašvaldībām" 91. panta pirmās daļas 4. punktu un Rīgas domes atlaišanas likumu. Līdzekļi tiek pieprasīti, pamatojoties uz Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 13. februārī Saeima galīgajā lasījumā kā steidzamu pieņēma Rīgas domes atlaišanas likumu. Rīgas domes atlaišanas likums paredz atlaist Rīgas domi un iecelt pagaidu administrāciju, kā arī nosaka, ka Rīgas domes vēlēšanas notiek pirmajā sestdienā, kas iestājas pēc diviem mēnešiem pēc šā likuma spēkā stāšanās. Rīgas domes atlaišanas likums stāsies spēkā nākamajā dienā pēc tā izsludināšanas.Plānots, ka Centrālā vēlēšanu komisija (CVK) Rīgas domes vēlēšanas izsludinās 2020. gada 25. februārī, uzreiz pēc Rīgas domes atlaišanas likuma spēkā stāšanās dienas, par vēlēšanu dienu nosakot sestdienu, 2020. gada 25. aprīli. Centrālajai vēlēšanu komisijai tās kompetencē esošo pienākumu veikšanai Rīgas domes ārkārtas vēlēšanu sagatavošanai un nodrošināšanai nepieciešams finansējums 571 582 *euro* apmērā vēlēšanu administrēšanas e-pakalpojuma izstrādei un nodrošināšanai, vēlēšanu materiālu sagatavošanai un iegādei, vēlētāju informēšanas pasākumiem, atlīdzībai un citiem organizatoriskiem pasākumiem. Saskaņā ar Rīgas domes atlaišanas likuma 5. panta otrās daļas 6. punktu un Vēlētāju reģistra likuma 13. panta pirmo daļu Pilsonības un migrācijas lietu pārvalde (turpmāk – PMLP) nodrošina pasta paziņojumu sagatavošanu un nosūtīšanu vēlētājiem.Saskaņā ar Rīgas domes atlaišanas likuma 5. panta otrās daļas 9.punktu un Vēlētāju reģistra likuma 16. panta pirmo daļu PMLP, pamatojoties uz vēlētāju reģistrā esošo informāciju, sagatavo vēlēšanu iecirkņu vēlētāju sarakstus un nodrošina to pieejamību Centrālajai vēlēšanu komisijai.Rīgas domes atlaišanas likuma sākotnējās ietekmes novērtējuma ziņojumā (anotācijā) norādīts, ka ir svarīgi pēc iespējas ātrāk noorganizēt vēlēšanas, lai tiktu ievēlēta dome, kas pilntiesīgi varētu pieņemt lēmumus un darboties Rīgas pilsētas un visas valsts iedzīvotāju interesēs. Pagaidu administrācija ir pēc iespējas īslaicīgs risinājums, lai šī Saeimas ieceltā koleģiālā institūcija nodrošinātu domes darba nepārtrauktību un pašvaldības domes ekskluzīvā kompetencē esošo lēmumu pieņemšanu.Tādēļ nepieciešams noteikt izņēmumu no vispārējās vēlēšanu organizēšanas nosacījumiem, kas noteikti Vēlētāju reģistra likumā, Republikas pilsētas domes un novada domes vēlēšanu likumā un Politisko organizāciju (partiju) finansēšanas likumā.Rīgas domes atlaišanas likuma anotācijā arī norādīts, ka Pilsonības un migrācijas lietu pārvalde ir sniegusi informāciju, ka vēlēšanu paziņojumu sagatavošanai (drukāšanai, šķirošanai pēc pasta indeksiem un nodošanai pasta pakalpojumu sniedzējam) nepieciešami 50 612 *euro*, vēlēšanu paziņojumu nosūtīšanai uz vēlētāju deklarētās dzīvesvietas adresi Latvijā – 135 200 *euro*, vēlētāju sarakstu drukāšanai un piegādei –3630 *euro*, kopā –189 442 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms, jo rīkojuma projekta tiesiskais regulējums nav attiecināms ne uz vienu sabiedrības mērķgrupu, kā arī neietekmē citas sabiedrības grupas |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 761 024 | 0 | 0 | 0 | 0 | 0 |
| 2.1. valsts pamatbudžets | 0 | 761 024 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –761 024 | 0 | 0 | 0 | 0 | 0 |
| 3.1. valsts pamatbudžets | 0 | –761 024 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +761 024 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu 2020. gada Rīgas domes ārkārtas vēlēšanas, sagatavots rīkojuma projekts, kas paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu, kas nepārsniedz 761 024 *euro*, tai skaitā:**Centrālajai vēlēšanu komisijai** – finansējumu, kas nepārsniedz **571 582 *euro.*** Pamatojoties uz Centrālās vēlēšanu komisijas 2020. gada 14. februāra pieprasījumu par papildu līdzekļu piešķiršanu 571 582 *euro* apmērā, Valsts kanceleja iesniedz detalizētu aprēķinu (sk. pielikumu):1) vēlēšanu materiālu iegāde – 17 802 *euro*;2) vēlēšanu e-pakalpojuma izmaksas – 499 402 *euro*;3) vēlētāju informēšanas nodrošināšana – 19 200 *euro*;4)organizatoriskie pasākumi – 35 178 *euro,* t. sk. atlīdzība – 28 678 *euro*;**Iekšlietu ministrijai (Pilsonības un migrācijas lietu pārvaldei) – 189 442 *euro*** (EKK 2000 "Preces un pakalpojumi"), tai skaitā:1) vēlēšanu paziņojumu sagatavošanai (drukāšanai, šķirošanai pēc pasta indeksiem un nodošanai pasta pakalpojumu sniedzējam) – 50 612 *euro* (EKK 2239 – Pārējie neklasificētie pakalpojumi). Finansējums nepieciešams, lai nodrošinātu aptuveni 422 500 vēlēšanu paziņojumu sagatavošanu: 422 500 gab. x 0,099 *euro* (bez PVN) (viena paziņojuma sagatavošanas izmaksas) = 41 828 *euro* (bez PVN) x 21% PVN = 50 612 *euro* (ar PVN);2) vēlēšanu paziņojumu nosūtīšanai uz vēlētāju deklarētās dzīvesvietas adresi Latvijā – 135 200 *euro* (EKK 2210 – Izdevumi par sakaru pakalpojumiem). Finansējums nepieciešams, lai nodrošinātu aptuveni 422 500 vēlēšanu paziņojumu nosūtīšanu vēlētājiem uz deklarētās dzīvesvietas adresi Latvijā, izmantojot pasta pakalpojumus: 422 500 gab. x 0,32 *euro* (bez PVN) (viena paziņojuma nosūtīšanas izmaksas) = 135 200 *euro* (PVN netiek piemērots); 3) vēlētāju sarakstu drukāšanai un piegādei 3 630 *euro* (EKK 2239 – Pārējie neklasificētie pakalpojumi):3 000 *euro* x 21 % PVN = 3630 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumus sedz no valsts budžeta programmas 02.00.00 "Līdzekļi neparedzētiem gadījumiem".Centrālajai vēlēšanu komisijai pieprasījumu par vēlēšanu e-pakalpojuma drošības prasību nodrošināšanai nepieciešamo finansējumu 114 473 *euro* apmērā iesniegt Finanšu ministrijā pēc tam, kad Informācijas tehnoloģiju drošības incidentu novēršanas institūcija (CERT.LV) būs izvērtējusi vēlēšanu e-pakalpojuma atbilstību drošības prasībām un standartiem |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Centrālā vēlēšanu komisija, Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors J. Citskovskis

Sedliņa 67082848

ilze.sedlina@mk.gov.lv

Vildava 67219466

jana.vildava@pmlp.gov.lv

Brīvniece 67219453

ramona.brivniece@pmlp.gov.lv

1264